Staatsrede: Eskom kry R23 miljardFoto: GCIS “Die regering sal sy verbintenis nakom en in die volgende boekjaar R23 miljard gee,” het Zuma gesê. Hy het toegegee dat Suid-Afrika ernstige energiebeperkings beleef. “[Dit] is ‘n struikelblok vir ekonomiese groei, en is ‘n groot ongerief vir almal in die land.” Volgens Zuma is dit een van die regering se hoofprioriteite om dié probleem te oorkom. “Ons doen alles in ons vermoë om die energie-uitdaging op te los.” Zuma het gesê die kabinet werk onverpoosd saam met Eskom om die elektrisiteitstoevoerstelsel te stabiliseer en beurtkrag onder beheer te hou.